השליטה המלאה והחזקה של תת המודע
לאחר שלמדנו בכתבה הקודמת "ההשפעה על התת מודע" שני משפיעים מחוקי המח נביא כאן עוד מספר כללי ברזל שעל פיהם עובד התת מודע.
כאשר אנחנו מיישמים בצורה נכונה וברורה את הכללים הללו אנו הופכים להיות אנשים עם כח ושליטה על המחשבות והרגשות שלנו.
המשפיע השלישי
"כח הדמיון הרבה יותר חזק מהמציאות שלנו"
כאשר אנחנו מתקשרים עם התת מודע שלנו או של אחרים אזי חשוב מאוד שנזכור את החוק הזה,
ולמה? כי רק אז נבין איך זה קורה שאנחנו פעמים נוטים לפעול נגד ההיגיון הבריא שלנו, כיון שהרציונליות בקלות מתבטלת מול הדמיון, וזאת הסיבה האמתית מדוע אנשים מסוימים לפעמים נכנסים בצורה עיוורת למצבים ולתגובות לא הגיוניים, כגון: כעס, לחץ, התפרצויות, מתח, עצבים,
לדוגמה: אם נתבונן מה שקורה בנוער היום איך זה קורה שאנשים מאבדים כיוון ברגע ומגיבים בצורה מוגזמת? כיון שכל אלימות או פשע או אירוע שמבוססים על קנאות ברוב ככל המקרים הם תוצאה של דמיון מוגזם, זרקו לנו מילה או עשו מעשה והדמיון כבר לקח אותנו רחוק והאדם רואה תמונה לגמרי שונה מהמציאות,
ישנו גורם פנימי אצל האדם (קנאות, פגיעה, וכדו") שגורם להראות לו בדמיון תמונות כלל לא נכונות שמאבדות פרופורציה נכונה מהמציאות הקיימת, ולכן לצערנו הם גם מגיבים בתגובות לא רציונליות,
(למשל תוך כדי כתיבה אני שומע שבטקסס נהרגו 3 על מריבה על חניה, זה בכלל ניתפס לנו במח?)
וכך בעצם כל מחשבה שיש לנו או רעיון כאשר הם מלווים ברגש חזק כמו: כעס, שנאה, או אהבה, לא ניתן לשנות אותם ע"פ הגיון בריא. שתהיה הכי חכם והכי רציונלי בעולם הגיון בריא לא ישנה אותם כיון שזה מלווה ברגש חזק נוצרה תבנית בתת מודע ובל נישכח שהתת מודע הוא המלך ששולט בנו 95%, והוא יחליט איך נגיב לכל אירוע לפי התבניות שייצרנו אצלו.
ולכן בהתבוננות לתוך חיינו ביום יום נראה שאנו נמצאים בכל מיני מצבים שהתגובות שלנו קיצוניות בהם, למרות שבמודע אנחנו מבינים שלא כך צריך להגיב להם, אבל אנחנו לא מצליחים להשתלט על זה. ומדוע? כיון שיש לנו קשר רגשי חזק למצב שנקלענו אליו.
מה ניתן לעשות? על ידי שימוש נכון בדמיון מודרך או היפנוזה עצמית, ונל"פ, אנחנו יכולים ליצור תמונות בתת מודע שהוא המח הרגשי, והתת מודע מבין וקולט מהר בתמונות זו השפה שלו לכן אחד מדרכי ההשפעה החזקה עליו זה בתמונות, כך נוכל לנטרל רעיונות והקשרים סימבולים ישנים שקיימים אצלנו ולהחליף אותם בהקשרים רצויים שלנו, לכן כאשר אנחנו מזהים כעת בעיה כבר יש לנו חצי פתרון מה שנשאר לנו זה רק לפעול נכון להחליף את התמונות בתת מודע ליצור מציאות חדשה.
המשפיע הרביעי
" כאשר מחשבה או רעיון מסוים שיש לנו מתקבל על ידי התת מודע הוא יישאר שם עד שיוחלף ברעיון אחר"
זהו אחד החוקים החזקים בתת מודע ואנחנו מתנהלים אתו ביום יום אפילו מבלי שנשים לב לכך, החוק הנלווה אליו שהוא חשוב מאוד, זה שככל שהרעיון מונח בתת מודע יותר זמן כך גודל ההתנגדות להחליף אותו ברעיון אחר.
אם נתבונן בהתנהגות ובהתייחסות שלנו לכל מיני מצבים אנחנו יכולים לזהות דפוסי התנהגות שאנחנו מאוד רוצים לשנות אותם!!!
מה קרה כאן? איך הם נוצרו? ומה ניתן לעשות?
כאשר יש לאדם רעיון מסוים הוא מתקבל בתת מודע כצורת חשיבה מקובעת והוא נהפך בתת מודע לדבר שאין לו עוררין. וכך נולדים לנו ונקבעים לנו דפוסי התנהגות שונים, בהתחלה הרעיון נתפס לנו ברמה המנטלית ואח"כ הוא עובר לשלב הפעולה ההוצאה מהבכח ל בפועל.
לדוגמה: כמה מאתנו חושבים שבמצבים קריטיים שקשים להתמודדות או מצבים של חוסר אונים חושבים שחייבים לעשן סיגריה להירגע, או כוס משקה, או שוקולד, או כל אמצעי רגיעה אחר, כדי להירגע ולייצב את העצבים שלהם, אחרת הם לא יוכלו לתפקד מרוב כעס או תסכול , וזה לא נכון!
מהיכן הגיע הדפוס ההתנהגות הזה שכך צריך להיות כאשר הם במצב של כעס או איבוד שליטה?
אלא זה קרה בפעם הראשונה שהרעיון התקבל ברמה המנטלית בתת מודע, על ידי שראו זה בעבר אצל ההורים או בחברה או גורם סמכותי אחר וגם הם עשו כך, וכאשר חזרה ההתנהגות הזו התת מודע דאג לייצר את זה כדפוס התנהגותי קבוע שכאשר האדם צריך להירגע הוא חייב את אחד הדברים הללו כי אני נתתי ועשיתי את הפקודה הזו בתת מודע והוא דואג כל פעם לייצר את זה כדי להגן עלי.
ולעולם האדם יתנהג כך עד שיוחלף הרעיון השגוי בהתנהגות אחרת.
שימו לב: לעולם לא תהיה התנגדות להחליף את הדפוס ההתנהגותי השגוי הזה בדפוס התנהגותי נכון ואמתי, יחד עם זאת גם לא משנה כמה זמן זה קיים באדם ונמצא בתת מודע, כי ניתן לשנות אותו מחדש על ידי שימוש נכון בדמיון מודרך או היפנוזה עצמית וכלים מעולם הNLP .
עלינו לדעת ולהבין שעל מנת ליצור שינוי דרמתי וקיצוני במח אנחנו צריכים לאתגר את התת מודע בקבלת רעיון אחר,
אפשרי גם על ידי סוגסטיה שזה אחד הכלים החזקים ביותר שמשפיעים על התת מודע ופועלים באופן מהיר במח, צריך רק להאמין באמת שיש באפשרותי לשנות ולשלוט בכח הזה,
על כח והשפעת הסוגסטיה במאמר הבא בעז"ה.
אתם מוזמנים להגיב ולשאול על כל שאלה או הבהרה שיש לכם.